CELEX: 32021R1044
Language: el
Date: 2021-06-22 00:00:00
Title: Εκτελεστικός κανονισμός (ΕΕ) 2021/1044 της Επιτροπής της 22ας Ιουνίου 2021 σχετικά με τη χορήγηση άδειας της Ένωσης για το μοναδικό βιοκτόνο «Pesguard® Gel» (Κείμενο που παρουσιάζει ενδιαφέρον για τον ΕΟΧ)

25.6.2021   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 225/54
               
            
         ΕΚΤΕΛΕΣΤΙΚΟΣ ΚΑΝΟΝΙΣΜΟΣ (ΕΕ) 2021/1044 ΤΗΣ ΕΠΙΤΡΟΠΗΣ
         της 22ας Ιουνίου 2021
         σχετικά με τη χορήγηση άδειας της Ένωσης για το μοναδικό βιοκτόνο «Pesguard® Gel»
         (Κείμενο που παρουσιάζει ενδιαφέρον για τον ΕΟΧ)
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη τον κανονισμό (ΕΕ) αριθ. 528/2012 του Ευρωπαϊκού Κοινοβουλίου και του Συμβουλίου, της 22ας Μαΐου 2012, σχετικά με τη διάθεση στην αγορά και τη χρήση βιοκτόνων (1), και ιδίως το άρθρο 44 παράγραφος 5 πρώτο εδάφιο,
         Εκτιμώντας τα ακόλουθα:
         
                     (1)
                  
                  
                     Στις 21 Σεπτεμβρίου 2016 η εταιρεία Sumitomo Chemical Agro Europe SAS υπέβαλε αίτηση, σύμφωνα με το άρθρο 43 παράγραφος 1 του κανονισμού (ΕΕ) αριθ. 528/2012, για τη χορήγηση άδειας για το μοναδικό βιοκτόνο με την ονομασία «Pesguard® Gel» του τύπου προϊόντων 18, όπως περιγράφεται στο παράρτημα V του εν λόγω κανονισμού, παρέχοντας έγγραφη επιβεβαίωση ότι η αρμόδια αρχή των Κάτω Χωρών είχε συμφωνήσει να αξιολογήσει την αίτηση. Η αίτηση καταχωρίστηκε στο Μητρώο Βιοκτόνων με αριθμό υπόθεσης BC-HS027052-37.
                  
               
                     (2)
                  
                  
                     Το «Pesguard® Gel» περιέχει τις ουσίες pyriproxyfen (πυριπροξυφαίνη) και clothianidin (κλοθειανιδίνη), ως δραστικές ουσίες, οι οποίες περιλαμβάνονται στον ενωσιακό πίνακα εγκεκριμένων δραστικών ουσιών που αναφέρεται στο άρθρο 9 παράγραφος 2 του κανονισμού (ΕΕ) αριθ. 528/2012.
                  
               
                     (3)
                  
                  
                     Στις 31 Μαρτίου 2020 η αρμόδια αρχή αξιολόγησης υπέβαλε, σύμφωνα με το άρθρο 44 παράγραφος 1 του κανονισμού (ΕΕ) αριθ. 528/2012, έκθεση αξιολόγησης και τα συμπεράσματα της αξιολόγησής της στον Ευρωπαϊκό Οργανισμό Χημικών Προϊόντων (στο εξής: Οργανισμός).
                  
               
                     (4)
                  
                  
                     Στις 13 Οκτωβρίου 2020 ο Οργανισμός υπέβαλε στην Επιτροπή γνωμοδότηση (2), το σχέδιο συνοπτικής περιγραφής των χαρακτηριστικών του βιοκτόνου (περίληψη των χαρακτηριστικών του προϊόντος, στο εξής: ΠΧΠ) για το «Pesguard® Gel» και την τελική έκθεση αξιολόγησης του βιοκτόνου, σύμφωνα με το άρθρο 44 παράγραφος 3 του κανονισμού (ΕΕ) αριθ. 528/2012.
                  
               
                     (5)
                  
                  
                     Η γνωμοδότηση καταλήγει στο συμπέρασμα ότι το σκεύασμα «Pesguard® Gel» είναι βιοκτόνο, ότι είναι επιλέξιμο για άδεια της Ένωσης σύμφωνα με το άρθρο 42 παράγραφος 1 του κανονισμού (ΕΕ) αριθ. 528/2012 και ότι, με την επιφύλαξη της συμμόρφωσης με το σχέδιο ΠΧΠ, πληροί τους όρους που καθορίζονται στο άρθρο 19 παράγραφος 1 του εν λόγω κανονισμού.
                  
               
                     (6)
                  
                  
                     Στις 26 Οκτωβρίου 2020 ο Οργανισμός διαβίβασε στην Επιτροπή το σχέδιο ΠΧΠ σε όλες τις επίσημες γλώσσες της Ένωσης, σύμφωνα με το άρθρο 44 παράγραφος 4 του κανονισμού (ΕΕ) αριθ. 528/2012.
                  
               
                     (7)
                  
                  
                     Η Επιτροπή συμφωνεί με τη γνωμοδότηση του Οργανισμού και, ως εκ τούτου, θεωρεί σκόπιμο να χορηγηθεί άδεια της Ένωσης στο «Pesguard® Gel».
                  
               
                     (8)
                  
                  
                     Σύμφωνα με τη γνωμοδότηση του Οργανισμού, όσον αφορά τις μη δραστικές ουσίες cis CTAC και διχλωρομεθάνιο που περιέχονται στο «Pesguard® Gel», δεν κατέστη δυνατόν να εξαχθούν συμπεράσματα σχετικά με το κατά πόσον πληρούν τα επιστημονικά κριτήρια για τον προσδιορισμό των ιδιοτήτων ενδοκρινικού διαταράκτη που ορίζονται στον κατ’ εξουσιοδότηση κανονισμό (ΕΕ) 2017/2100 της Επιτροπής (3) εντός της προθεσμίας για την αξιολόγηση της αίτησης. Συνεπώς, το cis CTAC και το διχλωρομεθάνιο θα πρέπει να αποτελέσουν αντικείμενο περαιτέρω εξέτασης. Εάν διαπιστωθεί ότι είτε το cis CTAC, είτε το διχλωρομεθάνιο, είτε και τα δύο, θα πρέπει να θεωρείται ότι έχουν ιδιότητες ενδοκρινικού διαταράκτη, η Επιτροπή θα εξετάσει το ενδεχόμενο να ακυρώσει ή να τροποποιήσει την άδεια της Ένωσης για το «Pesguard® Gel», σύμφωνα με το άρθρο 48 του κανονισμού (ΕΕ) αριθ. 528/2012.
                  
               
                     (9)
                  
                  
                     Τα μέτρα που προβλέπονται από τον παρόντα κανονισμό είναι σύμφωνα με τη γνώμη της μόνιμης επιτροπής βιοκτόνων,
                  
               ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
         
            Άρθρο 1
            Χορηγείται άδεια της Ένωσης με αριθμό άδειας EU-0024951-0000 στην εταιρεία Sumitomo Chemical Agro Europe SAS για τη διάθεση στην αγορά και χρήση του μοναδικού βιοκτόνου «Pesguard® Gel» σύμφωνα με τη συνοπτική περιγραφή των χαρακτηριστικών του βιοκτόνου που παρατίθεται στο παράρτημα.
            Η άδεια της Ένωσης ισχύει από τις 15 Ιουλίου 2021 έως τις 30 Ιουνίου 2031.
         
         
            Άρθρο 2
            Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
         
         
            Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
            Βρυξέλλες, 22 Ιουνίου 2021.
            
               
                  Για την Επιτροπή
               
               
                  Η Πρόεδρος
               
               Ursula VON DER LEYEN
            
         
         
            (1)  ΕΕ L 167 της 27.6.2012, σ. 1.
         
            (2)  Γνωμοδότηση του ECHA, της 8ης Οκτωβρίου 2020, για τη χορήγηση άδειας της Ένωσης για το βιοκτόνο «Pesguard® Gel» (ECHA/BPC/269/2020), https://echa.europa.eu/bpc-opinions-on-union-authorisation.
         
            (3)  Κατ’ εξουσιοδότηση κανονισμός (ΕΕ) 2017/2100 της Επιτροπής, της 4ης Σεπτεμβρίου 2017, σχετικά με τον καθορισμό επιστημονικών κριτηρίων για τον προσδιορισμό των ιδιοτήτων ενδοκρινικού διαταράκτη σύμφωνα με τον κανονισμό (ΕΕ) αριθ. 528/2012 του Ευρωπαϊκού Κοινοβουλίου και του Συμβουλίου (ΕΕ L 301 της 17.11.2017, σ. 1).
      
      
         
            ΠΑΡΑΡΤΗΜΑ
            
               Περίληψη των χαρακτηριστικών του προϊόντος για βιοκτόνο
            
            Pesguard® Gel
            Τύπος προϊόντων 18 - Εντομοκτόνα, ακαρεοκτόνα και προϊόντα για την καταπολέμηση άλλων αρθροπόδων (Έλεγχος βλαβερών οργανισμών)
            Αριθμός άδειας: EU-0024951-0000
            Αριθμός κανονιστικού πόρου R4BP: EU-0024951-0000
            1.   ΔΙΟΙΚΗΤΙΚΕΣ ΠΛΗΡΟΦΟΡΙΕΣ
            
            1.1.   Εμπορική ονομασία/-ες του προϊόντος
            
            
                        Εμπορική ονομασία
                     
                     
                        Pesguard® Gel
                     
                  1.2.   Κάτοχος άδειας
            
            
                        Επωνυμία και διεύθυνση του κατόχου άδειας
                     
                     
                        Επωνυμία
                     
                     
                        Sumitomo Chemical Agro Europe SAS
                     
                  
                        Διεύθυνση
                     
                     
                        Parc d’ Affaires de Crécy 10A, rue de la Voie Lactée, 69370 Saint Didier au Mont d’Or, Γαλλία
                     
                  
                        Αριθμός άδειας
                     
                     
                        EU-0024951-0000
                     
                  
                        
                           Αριθμός κανονιστικού πόρου R4BP
                        
                     
                     
                        EU-0024951-0000
                     
                  
                        Ημερομηνία έκδοσης της άδειας
                     
                     
                        15 Ιουλίου 2021
                     
                  
                        Ημερομηνία λήξης της άδειας
                     
                     
                        30 Ιουνίου 2031
                     
                  1.3.   Παρασκευαστής/-ές του προϊόντος
            
            
                        Επωνυμία παρασκευαστή
                     
                     
                        McLaughlin Gormley King Company (MGK)
                     
                  
                        Διεύθυνση παρασκευαστή
                     
                     
                        8810 10th Avenue North, MN 55427 Minneapolis Ηνωμένες Πολιτείες
                     
                  
                        Τοποθεσία των εγκαταστάσεων παραγωγής
                     
                     
                        McLaughlin Gormley King Company, 4001  Peavey Road, MN 55318 Chaska Ηνωμένες Πολιτείες
                     
                  1.4.   Παρασκευαστής/-ές της δραστικής ουσίας/-ών
            
            
                        Δραστικής ουσίας
                     
                     
                        E)-1-(2-χλωρο-1,3-θειαζολ-5-υλομεθυλο)-3-μεθυλο-2-νιτρογουανιδίνη (Clothianidin/Χλωθειανιδίνη)
                     
                  
                        Επωνυμία παρασκευαστή
                     
                     
                        Sumitomo Chemical Co. Ltd.
                     
                  
                        Διεύθυνση παρασκευαστή
                     
                     
                        27-1, Shinkawa 2-chome, Chuo-ku, 104-8260 Tokyo Ιαπωνία
                     
                  
                        Τοποθεσία των εγκαταστάσεων παραγωγής
                     
                     
                        Sumitomo Chemical Company LTD, Oita Works, 2200, Tsurusaki, Oita City„ 870-0106 Oita Ιαπωνία
                     
                  
               
            
                        Δραστικής ουσίας
                     
                     
                        Pyriproxyfen
                     
                  
                        Επωνυμία παρασκευαστή
                     
                     
                        Sumitomo Chemical Co. ltd.
                     
                  
                        Διεύθυνση παρασκευαστή
                     
                     
                        27-1, Shinkawa 2-chome, Chuo-ku, 104-8260 Tokyo Ιαπωνία
                     
                  
                        Τοποθεσία των εγκαταστάσεων παραγωγής
                     
                     
                        Sumitomo Chemical Company LTD, Misawa Works, Aza-Sabishirotaira, Oaza-Misawa, Misawa„ 033-0022 Aomori Ιαπωνία
                     
                  2.   ΣΥΝΘΕΣΗ ΚΑΙ ΤΥΠΟΠΟΙΗΣΗ ΠΡΟΪΟΝΤΟΣ
            
            2.1.   Ποιοτικές και ποσοτικές πληροφορίες για τη σύνθεση του προϊόντος
            
            
                        Κοινή ονομασία
                     
                     
                        Ονομασία κατά IUPAC
                     
                     
                        Λειτουργία
                     
                     
                        Αριθμός CAS
                     
                     
                        Αριθμός ΕΚ
                     
                     
                        Περιεκτικότητα (%)
                     
                  
                        (Clothianidin/Χλωθειανιδίνη)
                     
                     
                        E)-1-(2-χλωρο-1,3-θειαζολ-5-υλομεθυλο)-3-μεθυλο-2-νιτρογουανιδίνη
                     
                     
                        Δραστική Ουσία
                     
                     
                        210880-92-5
                     
                     
                        433-460-1
                     
                     
                        0,526
                     
                  
                        Pyriproxyfen
                     
                     
                        4-phenoxyphenyl (RS)-2-(2- pyridyloxy)propyl ether
                     
                     
                        Δραστική Ουσία
                     
                     
                        95737-68-1
                     
                     
                        429-800-1
                     
                     
                        0,515
                     
                  
                        Οξικό οξύ
                     
                     
                        Αιθανοϊκό οξύ
                     
                     
                        Μη δραστική ουσία
                     
                     
                        64-19-7
                     
                     
                        200-580-7
                     
                     
                        0,3
                     
                  
                        Σορβικό κάλιο
                     
                     
                        (E,E)-εξαδιεν-2,4-ικό κάλιο
                     
                     
                        Μη δραστική ουσία
                     
                     
                        24634-61-5
                     
                     
                        246-376-1
                     
                     
                        0,5
                     
                  2.2.   Είδος τυποποίησης
            
            RB - Δόλωμα (έτοιμο για χρήση)
            3.   ΔΗΛΩΣΕΙΣ ΕΠΙΚΙΝΔΥΝΟΤΗΤΑΣ ΚΑΙ ΠΡΟΦΥΛΑΞΗΣ
            
            
                        Δηλώσεις επικινδυνότητας
                     
                     
                        Μπορεί να προκαλέσει αλλεργική δερματική αντίδραση.
                        Πολύ τοξικό για τους υδρόβιους οργανισμούς, με μακροχρόνιες επιπτώσεις.
                     
                  
                        Δηλώσεις προφύλαξης
                     
                     
                        ΣΕ ΠΕΡΙΠΤΩΣΗ ΕΠΑΦΗΣ ΜΕ ΤΟ ΔΕΡΜΑ:Πλύντε με άφθονο νερό.
                        Εάν παρατηρηθεί ερεθισμός του δέρματος ή εμφανιστεί εξάνθημα:Συμβουλευθείτε γιατρό.
                        Να φοράτε προστατευτικά γάντια.
                        Να αποφεύγεται η ελευθέρωση στο περιβάλλον.
                        Διάθεση του περιέκτη σε σύμφωνα με τους τοπικούς κανονισμούς.
                        Μαζέψτε τη χυμένη ποσότητα.
                     
                  4.   ΕΓΚΕΚΡΙΜΕΝΕΣ ΧΡΗΣΕΙΣ
            
            4.1.   Περιγραφή χρήσης
            
            
               Πίνακας 1. Χρήση # 1 – Επαγγελματική χρήση - Δόλωμα έτοιμο προς χρήση
            
            
                        Τύπος προϊόντος
                     
                     
                        PT18 - Εντομοκτόνα, ακαρεοκτόνα και προϊόντα για την καταπολέμηση άλλων αρθροπόδων
                     
                  
                        Ακριβής περιγραφή της εγκεκριμένης χρήσης, εάν απαιτείται
                     
                     
                        Εντομοκτόνο
                     
                  
                        Οργανισμός(οί)-στόχος(οι) (συμπεριλαμβανομένου του σταδίου ανάπτυξης)
                     
                     
                        επιστημονική ονομασία: Blattella germanica
                        Κοινή ονομασία: German cockroach
                        στάδιο ανάπτυξης: Νύμφες
                        επιστημονική ονομασία: Blattella germanica
                        Κοινή ονομασία: German cockroach
                        στάδιο ανάπτυξης: Ακμαία
                        επιστημονική ονομασία: Supella longipalpa
                        Κοινή ονομασία: Brown-banded cockroach
                        στάδιο ανάπτυξης: Νύμφες
                        επιστημονική ονομασία: Supella longipalpa
                        Κοινή ονομασία: Brown-banded cockroach
                        στάδιο ανάπτυξης: Ακμαία
                        επιστημονική ονομασία: Blatta orientalis
                        Κοινή ονομασία: Oriental Cockroach
                        στάδιο ανάπτυξης: Νύμφες
                        επιστημονική ονομασία: Blatta orientalis
                        Κοινή ονομασία: Oriental Cockroach
                        στάδιο ανάπτυξης: Ακμαία
                        επιστημονική ονομασία: Periplaneta americana
                        Κοινή ονομασία: American Cockroach
                        στάδιο ανάπτυξης: Νύμφες
                        επιστημονική ονομασία: Periplaneta americana
                        Κοινή ονομασία: American Cockroach
                        στάδιο ανάπτυξης: Ακμαία
                     
                  
                        Πεδίο χρήσης
                     
                     
                        Εσωτερικοί Χώροι
                        Σε ρωγμές και σχισμές, ή σε μη εμφανή μέρη τα οποία δεν είναι προσβάσιμα από ανθρώπους και κατοικίδια ζώα: πίσω από ψυγεία, ντουλάπια και ράφια, κάτω από συσκευές κουζίνας, σε ηλεκτρικά κουτιά ελέγχου και αγωγούς, καθώς και κάτω από εγκαταστάσεις λουτρών κ.λπ.
                     
                  
                        Μέθοδος/-οι εφαρμογής
                     
                     
                        Δολωματική εφαρμογή
                        Ετοιμόχρηστο εντομοκτόνο δόλωμα για την εξόντωση των κατσαρίδων σε κοινόχρηστους χώρους.
                     
                  
                        Ποσοστό/-ά και συχνότητα εφαρμογής
                     
                     
                        Το Pesguard® Gel πρέπει να εφαρμόζεται ως ένας αριθμός σταγονών διαμέτρου περίπου 4 χιλ. (ώστε κάθε σταγόνα να περιλαμβάνει περίπου 0,032 γραμ. δολώματος).
                        Σε περίπτωση έντονης προσβολή από μεγαλόσωμα είδη κατσαρίδων (B. orientalis ή P. americana), σε χώρους που είναι ιδιαίτερα βρώμικοι ή ακατάστατοι, ή όπου δεν μπορούν να εξαλειφθούν πλήρως οι εναλλακτικές πηγές τροφής, θα πρέπει να χρησιμοποιείτε διπλάσια ποσότητα του προϊόντος από ό, τι χρησιμοποιείται σε περίπτωση μιας ελαφριάς προσβολής (δηλαδή εφαρμόστε τις σταγόνες σε 2 σημεία ανά τετρ. μέτρο αντί για 1 σημείο ανά τετρ. μέτρο).
                        
                                    •
                                 
                                 
                                    Ελαφριά προσβολή 1 - 2 (0,032 - 0,064 g) σταγόνες ανά τετρ. μέτρο
                                 
                              
                                    •
                                 
                                 
                                    Μέτρια προσβολή 3 - 6 (0,096 - 0,192 g) σταγόνες ανά τετρ. μέτρο
                                 
                              
                                    •
                                 
                                 
                                    Έντονη προσβολή 6 - 10 (0,192 - 0,320 g) σταγόνες ανά τετρ. μέτρο
                                 
                              Ο μέγιστος αριθμός ετησίων εφαρμογών του προϊόντος είναι 11 φορές.
                     
                  
                        Κατηγορία/-ες χρηστών
                     
                     
                        Επαγγελματίες
                     
                  
                        Μεγέθη συσκευασίας και υλικό συσκευασίας
                     
                     
                        Σύριγγα πολυπροπυλενίου 30 γραμ.
                        Πολυαιθυλένιο υψηλής πυκνότητας - βιδωτό καπάκι
                     
                  4.1.1.   Οδηγίες χρήσης ανά χρήση
            
            Δείτε τις γενικές οδηγίες χρήσης
            4.1.2.   Μέτρα μετριασμού κινδύνου ανά χρήση
            
            Δείτε τις γενικές οδηγίες χρήσης
            4.1.3.   Στοιχεία των πιθανών άμεσων ή έμμεσων επιπτώσεων, οδηγίες πρώτων βοηθειών και επείγοντα μέτρα για την προστασία του περιβάλλοντος που σχετίζονται με τη χρήση
            
            Δείτε τις γενικές οδηγίες χρήσης
            4.1.4.   Οδηγίες για την ασφαλή τελική διάθεση του προϊόντος και της συσκευασίας του που σχετίζονται με τη χρήση
            
            Δείτε τις γενικές οδηγίες χρήσης
            4.1.5.   Συνθήκες αποθήκευσης και τη διάρκεια ζωής του προϊόντος υπό κανονικές συνθήκες αποθήκευσης που σχετίζονται με τη χρήση
            
            Δείτε τις γενικές οδηγίες χρήσης
            5.   ΓΕΝΙΚΕΣ ΟΔΗΓΙΕΣ ΧΡΗΣΗΣ (1)
            
            5.1.   Οδηγίες χρήσης
            
            Πάντα να διαβάζετε την ετικέτα ή το φυλλάδιο πριν από τη χρήση και να τηρείτε όλες τις παρεχόμενες οδηγίες.
            Μην εκθέτετε τις σταγόνες δολώματος στο ηλιακό φως ή σε θερμότητα (π.χ. καλοριφέρ).
            Το προγεμισμένο πλαστικό δοχείο που περιέχει το Pesguard® Gel προορίζεται για χρήση με το παρεχόμενο έμβολο ή μέσω ειδικής συσκευής εφαρμογής δολώματος που διαθέτουν τα συνεργεία απεντόμωσης-μυοκτονίας. Ανατρέξτε στις οδηγίες του κατασκευαστή για οδηγίες σχετικά με τη χρήση του εφαρμογέα δολώματος.
            Εγχύστε το δόλωμα σε σχισμές και ρωγμές, σε κενά διαστήματα ή σε μη εμφανή μέρη τα οποία δεν είναι προσβάσιμα από τον άνθρωπο ή τα κατοικίδια ζώα, όπου τα έντομα μπορούν να δραστηριοποιούνται, να τρέφονται και να αναπαράγονται. Τέτοιες περιοχές είναι γενικά ζεστές/υγρές και σκοτεινές (πίσω από ψυγεία, ντουλάπια και ράφια, κάτω από συσκευές κουζίνας, σε ηλεκτρικά κουτιά ελέγχου, κενά και αγωγούς και συσκευές μπάνιου κ.λπ.). Συνιστάται επιθεώρηση ή παγίδευση για επιβεβαίωση της προσβολής πριν από την εφαρμογή. Βεβαιωθείτε ότι έχουν απομακρυνθεί τυχόν εναλλακτικές πηγές τροφή και εστιάστε την εφαρμογή του δολώματος σε μεμονωμένα σημεία στις περιοχές δραστηριότητας των κατσαρίδων. Το προϊόν πρέπει να εφαρμόζεται αποκλειστικά σε περιοχές που δεν είναι προσβάσιμες σε παιδιά και κατοικίδια.
            Μην εφαρμόζετε το Pesguard® Gel σε μέρη, στα οποία ενδέχεται να έρθει σε επαφή με νερό ή σε περιοχές που καθαρίζονται τακτικά. Συνήθως οι κατσαρίδες θανατώνονται λίγες ώρες μετά από μία μόνο κατανάλωση του Pesguard Gel. Στους μολυσμένους χώρους, θα δείτε νεκρές κατσαρίδες κανονικά εντός 24 ωρών από την εφαρμογή.
            Αφαιρέστε το καπάκι από το ακροφύσιο, στρέψτε την οπή της κορυφής προς την επιφάνεια εφαρμογής και πιέστε προς τα κάτω το έμβολο. Βάλτε το καπάκι στη θέση του αφού ολοκληρώσετε την εφαρμογή.
            Το δόλωμα θα προσκολληθεί στις μη-λιπαρές ή μη-σκονισμένες επιφάνειες και θα παραμείνει εύκαμπτο και εύγευστο για τις κατσαρίδες αρκεί να είναι ορατό.
            Η περιοχή εφαρμογής πρέπει να επιθεωρηθεί οπτικά μετά από 1-2 εβδομάδες. Εκεί, όπου η αρχική προσβολή ήταν έντονη, ενδέχεται να απαιτείται και δεύτερη εφαρμογή Pesguard® Gel εάν η ποσότητα δολώματος από την πρώτη εφαρμογή έχει καταναλωθεί και εξακολουθούν να υπάρχουν ζωντανές κατσαρίδες.
            Συνιστάται μια δεύτερη οπτική επιθεώρηση του σημείου εφαρμογής του δολώματος 2-4 εβδομάδες μετά την αρχική εφαρμογή. Εφαρμόστε ξανά όταν το δόλωμα δεν είναι πλέον εμφανές, ανάλογα με το επίπεδο προσβολής (ελαφρύ, μεσαίο ή σοβαρό). Αντικαταστήστε το δόλωμα πριν καταναλωθεί πλήρως ώστε να μην διαφύγουν οι κατσαρίδες.
            Ενημερώστε τον κάτοχο εγγραφής εάν η απολύμανση είναι αναποτελεσματική.
            Οι διαρροές και τα υπολείμματα που προϊόντος θα πρέπει να διατεθούν ως χημικά απόβλητα.
            Πρέπει να ληφθεί μέριμνα ώστε να αποφευχθεί η εναπόθεση του τζελ σε εκτεθειμένες επιφάνειες. Εάν το τζελ έρθει σε επαφή με μια εκτεθειμένη επιφάνεια, αφαιρέστε το τζελ με μια χαρτοπετσέτα και καθαρίστε την περιοχή με υγρά μαντηλάκια μιας χρήσης.
            Κατά τη διάρκεια των ελέγχων, επιθεωρήστε τις τοποθετήσεις του δολώματος και εφαρμόστε ξανά εάν απαιτείται.
            Μην τοποθετείτε το δόλωμα σε περιοχές που πλένονται τακτικά, καθώς το δόλωμα θα αφαιρεθεί με το πλύσιμο. Μην χρησιμοποιείτε αυτό το προϊόν εντός ή επάνω σε ηλεκτρικό εξοπλισμό όπου υπάρχει πιθανότητα ηλεκτροπληξίας. Αποφύγετε την επαφή με υφάσματα και ρούχα, καθώς το δόλωμα μπορεί να προκαλέσει λεκέδες.
            5.2.   Μέτρα μετριασμού κινδύνου
            
            Φοράτε προστατευτικά γάντια ανθεκτικά στα χημικά κατά τη φάση χειρισμού του προϊόντος (το υλικό των γαντιών πρέπει να καθορίζεται από τον κάτοχο της άδειας στις πληροφορίες του προϊόντος).
            Μην εφαρμόζετε το δόλωμα σε περιοχές όπου έχουν χρησιμοποιηθεί εντομοαπωθητικά, χωρίς να καθαρίσετε προηγουμένως την επιφάνεια με υγρό μαντηλάκι μίας χρήσης. Μην εφαρμόζετε εντομοαπωθητικά μετά την εφαρμογή του δολώματος.
            Μην εφαρμόζετε απευθείας επάνω ή κοντά σε τρόφιμα, ζωοτροφές ή ποτά ή σε επιφάνειες ή σκεύη που ενδέχεται να έρχονται σε άμεση επαφή με τρόφιμα, ζωοτροφές, ποτά και ζώα.
            Οι διαρροές και τα υπολείμματα που προϊόντος θα πρέπει να διατεθούν ως χημικά απόβλητα.
            Αποφύγετε την τοποθέτηση του τζελ σε υφάσματα ή χαλιά, καθώς σε ορισμένα απορροφητικά υλικά ενδέχεται να αφήσει λεκέδες. Για να αποφευχθεί το λέκιασμα, το εκτεθειμένο δόλωμα πρέπει να καθαρίζεται αμέσως με υγρά μαντηλάκια μιας χρήσης.
            Τα υλικά καθαρισμού πρέπει να απορρίπτονται στα στερεά απόβλητα.
            5.3.   Ειδικές πιθανές άμεσες ή έμμεσες επιδράσεις, οδηγίες πρώτων βοηθειών και μέτρα έκτακτης ανάγκης για την προστασία του περιβάλλοντος
            
            Αυτό το βιοκτόνο προϊόν περιέχει κλοθειανιδίνη, η οποία είναι επικίνδυνη για τις μέλισσες.
            
               Περιγραφή των μέτρων πρώτων βοηθειών
            
            Επαφή με το δέρμα: Αφαιρέστε αμέσως τα μολυσμένα ρούχα και πλύνετε το δέρμα με σαπούνι και νερό. Ζητήστε ιατρική βοήθεια εάν ο ερεθισμός παραμένει και μετά το πλύσιμο.
            Επαφή με τα μάτια: Εάν εμφανιστούν συμπτώματα, ξεπλύνετε με νερό. Αφαιρέστε τους φακούς επαφής, εάν υπάρχουν και είναι εύκολο να το κάνετε. Καλέστε το ΚΕΝΤΡΟ ΔΗΛΗΤΗΡΙΑΣΕΩΝ ή έναν ιατρό.
            Κατάποση: Σε περίπτωση κατάποσης: Εάν εμφανιστούν συμπτώματα, καλέστε το ΚΕΝΤΡΟ ΔΗΛΗΤΗΡΙΑΣΕΩΝ ή έναν ιατρό.
            Σε περίπτωση εισπνοής: δεν εφαρμόζεται.
            
               Τα σημαντικότερα συμπτώματα και επιδράσεις, τόσο οξείες όσο και καθυστερημένες
            
            Οφθαλμοί: Μπορεί να προκαλέσει προσωρινό ερεθισμό των ματιών.
            
               Μέτρα έκτακτης ανάγκης για την προστασία του περιβάλλοντος
            
            Αποφύγετε την απελευθέρωση του προϊόντος στο περιβάλλον.
            5.4.   Οδηγίες για την ασφαλή διάθεση του προϊόντος και του περιέκτη του
            
            Ανακυκλώστε μόνο άδεια δοχεία/συσκευασίες.
            Η απόρριψη αυτής της συσκευασίας πρέπει πάντοτε να συμμορφώνεται με τη νομοθεσία περί διάθεσης απορριμμάτων και τις απαιτήσεις των τοπικών αρχών.
            5.5.   Συνθήκες αποθήκευσης και διάρκειας ζωής του προϊόντος σε κανονικές συνθήκες αποθήκευσης
            
            Προστατέψτε από τον παγετό. Να φυλάσσετε μακριά από το άμεσο ηλιακό φως.
            Διάρκεια ζωής: 2 χρόνια.
            6.   ΑΛΛΕΣ ΠΛΗΡΟΦΟΡΙΕΣ
            
            
               (1)  Οι οδηγίες χρήσης, τα μέτρα περιορισμού των κινδύνων και άλλες οδηγίες χρήσης που περιλαμβάνονται στην παρούσα ενότητα ισχύουν για οποιεσδήποτε εγκεκριμένες χρήσεις.